b'\n_START_ARTICLE_\nGardbergfeltet\n_START_PARAGRAPH_\nGardbergfeltet er et stort kulturminneomr\xc3\xa5de i Vestre Slidre, Oppland. Feltet best\xc3\xa5r av et gravfelt med over 1000 gravr\xc3\xb8yser samt kulturminner fra tidlig industri og husdyrhold. Flere av r\xc3\xb8ysene kan faktisk v\xc3\xa6re rydningsr\xc3\xb8yser og er s\xc3\xa5ledes minner fra tidlig jordbruksvirksomhet. Aktivitetene ved Gardbergfeltet spenner fra bronsealder til moderne tid. Blant funnene her er et sverd med 70 cm lang klinge. Sverdet er sannsynligvis fra romertiden. Einangsteinen er den eldste runestein i Norden som st\xc3\xa5r p\xc3\xa5 sin opprinnelige sted.'